**Α ν α κ ο ί ν ω σ η για ΠΡΑΚΤΙΚΗ ΑΣΚΗΣΗ**

Χειμερινό εξάμηνο 2023-2024

ΔΑΣΟΠΟΝΙΑΣ & Δ.Φ.Π.

Οι αιτήσεις των φοιτητών/τριών που ενδιαφέρονται να πραγματοποιήσουν την Πρακτική τους Άσκηση (Π.Α.) κατά το **Χειμερινό Εξάμηνο 2023-2024 (εκτός ΕΣΠΑ)** θα γίνονται δεκτές

**από Τρίτη 3/10/2023** **μέχρι και Παρασκευή 13/10/2023**

Το έντυπο της **Αίτησης έναρξης Πρακτικής Άσκησης** είναι αναρτημένο στη σελίδα του Τμήματος και πρέπει να υποβάλλεται συμπληρωμένο από τον ενδιαφερόμενο φοιτητή **μέσω ηλεκτρονικού ταχυδρομείου στο** **dasologia@aua.gr**, μέχρι την καταληκτική ημερομηνία (**13/10/2023**) και ώρα 13:00, στη Γραμματεία του Τμήματος **μαζί με τη Βεβαίωση Αποδοχής από το φορέα υποδοχής** (Υπεύθυνη Δήλωση**,** επίσης αναρτημένη στη σελίδα του Τμήματος,) για την πραγματοποίηση της Π.Α..

Οι φοιτητές πρέπει οπωσδήποτε στην αίτησή τους να αναφέρουν τα **στοιχεία επικοινωνίας: τηλέφωνα και ηλεκτρονική διεύθυνση (e-mail).**

Κάθε φοιτητής δύναται να δηλώσει μέχρι δύο (2) φορείς της αρεσκείας του για Πρακτική άσκηση εφόσον έχει ήδη εξασφαλίσει  **ΥΠΕΥΘΥΝΗ ΔΗΛΩΣΗ (ΥΔ) Αποδοχής** του, από το φορέα / τους φορείς, την οποία υποβάλλει μαζί με την αίτηση του στη Γραμματεία.

**Στη βεβαίωση αποδοχής ή την ΥΔ, θα αναφέρονται ρητά από τον Φορέα τα ακόλουθα:**

α) Ότι δέχεται να απασχολήσει για ΠΡΑΚΤΙΚΗ ΑΣΚΗΣΗ τον/την φοιτητή/τρια για 6 μήνες, με έναρξη από την ημερομηνία υπογραφής της σύμβασης

β) ότι θα πληρώνει μηνιαίως τον/την φοιτητή/τρια με το νόμιμο ποσό (του 80% του βασικού ημερομισθίου του ανειδίκευτου εργάτη επί του συνόλου των ημερών απασχόλησης του φοιτητή, όπως εκάστοτε ισχύει, βάσει της Εθνικής Συλλογικής Σύμβασης Εργασίας)

γ) ότι θα ασφαλίζει τον/την ασκούμενο/η κατά τη διάρκεια της Πρακτικής του Άσκησης κατά επαγγελματικού κινδύνου με ασφαλιστική εισφορά που ανέρχεται στο 1% επί του τεκμαρτού ημερομισθίου της 12ης ασφαλιστικής κλάσης και βαρύνει εξολοκλήρου τον φορέα απασχόλησης

δ) ότι θα ενημερώσει σχετικά την πλατφόρμα «ΕΡΓΑΝΗ» με την συμπλήρωση του Εντύπου Ε3.5. για έναρξη, μεταβολή, λήξη πρακτικής άσκησης, σύμφωνα με την Υπουργική Απόφαση Αριθμ. 40331/δ1.13521/2019 – ΦΕΚ 3520/Β/19-9-2019 «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)» και

δ) τα αντικείμενα απασχόλησης του/της ασκούμενου/ης, τα οποία θα είναι σχετικά με τα γνωστικά αντικείμενα άσκησης.

Εφόσον το ζητήσει ο φορέας ΠΑ, οι φοιτητές/τριες μπορούν να ζητήσουν από τη Γραμματεία του Τμήματος βεβαίωση Π.Α. (ηλεκτρονικά μέσω του **unistudent.aua.gr**)

Μετά τη λήξη της ημερομηνίας υποβολής των αιτήσεων, την αξιολόγησή τους από την επιτροπή Πρακτικής Άσκησης και την έγκριση από το Σ.Ε. του ΓΠΑ η επιτροπή Π.Α., θα αποστείλει με email στους φοιτητές/τριες τη σύμβασή τους, την οποία οφείλουν **να τυπώσουν σε τρία αντίτυπα,** να τα υπογράψει ο υπεύθυνος του φορέα απασχόλησης και ο/η φοιτητής/φοιτήτρια και να αποσταλούν ταχυδρομικά στη Γραμματεία του Γ.Π.Α., ώστε να υπογραφούν και από τον αρμόδιο Αντιπρύτανη του Γ.Π.Α. στη Διεύθυνση**:**

**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**Τμήμα Δασολογίας & Δ.Φ.Π.**

**Δημοκρατίας 3,  36100 Καρπενήσι**

Επισημαίνεται ότι στο επόμενο χρονικό διάστημα θα ακολουθήσει νεότερη ανακοίνωση για την πραγματοποίηση **ΠΑ με ΕΣΠΑ** για το χειμερινό εξάμηνο 2023-2024

**Επιπλέον οι ενδιαφερόμενοι φοιτητές θα πρέπει να έχουν υπ' όψη τους τα εξής:**

1. Για να πραγματοποιήσουν την πρακτική τους άσκηση θα πρέπει να χρωστούν μέχρι πέντε (5) μαθήματα και να είναι σε εξάμηνο μεγαλύτερο του εβδόμου (Ζ).

2. Η πρακτική άσκηση αφορά στους τομείς: α) Διοίκηση και διαχείριση δασών, β) Εκτέλεση δασοτεχνικών έργων, γ) Προστασία δασών και φυσικού περιβάλλοντος, δ) Ανάπτυξη θήρας - ιχθυοπονίας και δασικής αναψυχής, ε) Βιομηχανίες ξύλου, στ) διαχείριση φυσικών οικοσυστημάτων, ζ) αποκατάσταση τοπίου και διαταραγμένων χώρων, η) διαχείριση προστατευομένων περιοχών και υγροτόπων, ζ) χρήση Γ.Σ.Π. και νέων τεχνολογιών – Εθνικό και Δασικό Κτηματολόγιο.

3. Οι φοιτητές μπορούν να πραγματοποιήσουν την πρακτική τους άσκηση σε: υπηρεσίες του ευρύτερου Δημοσίου, Ν.Π.Δ.Δ., (Ο.Τ.Α πρώτου και δευτέρου βαθμού), Ν.Π.Ι.Δ., επιχειρήσεις και οργανισμούς του ευρύτερου Δημόσιου Τομέα Ιδιώτες (μελετητικά γραφεία. εργολήπτες, φυτώρια, Φορείς Διαχείρισης προστατευόμενων περιοχών, Μουσεία Φυσικής Ιστορίας κλπ.) που έχουν σχετικό (με την στενή και ευρεία έννοια) γνωστικό αντικείμενο με το περιεχόμενο των σπουδών τους. Για τους φορείς πέραν των Υπηρεσιών του ΥΠΕΚΑ, χρειάζεται βεβαίωση υπογεγραμμένη από τον αρμόδιο υπάλληλο του γεωτεχνικού / περιβαλλοντικού Τμήματος του Φορέα, ότι η πρακτική άσκηση θα γίνει στα γνωστικά αντικείμενα που αναφέρονται παραπάνω.

4. Από τους ιδιώτες θα προσκομίζεται υπεύθυνη δήλωση του Ν. 1599/86 που θα δηλώνεται ότι:

α) κάνει δεκτό την/τον υποψήφια/ο φοιτήτρια/ή για πρακτική άσκηση,

β) θα αναφέρει τα έργα που έχει σε εξέλιξη,

γ) θα αναγράφει την αμοιβή που προτίθεται να καταβάλει στην/στον ασκούμενη/ο, για την περίοδο της πρακτικής άσκησης:

**ΜΕΣΩ ΟΑΕΔ**

**Σε επιχειρήσεις του ιδιωτικού τομέα,**

1. από τον εργοδότη πραγματοποιείται αναγγελία έναρξης στον ΟΑΕΔ
2. ο εργοδότης καταβάλει στο φοιτητή όλο το 80% του ανειδίκευτου εργάτη.

\* Στον δημόσιο τομέα οι θέσεις πρακτικής άσκησης είναι θεσμοθετημένες με Υπουργικές Αποφάσεις και η αποζημίωση των πρακτικά ασκούμενων ανέρχεται στα 176,08 €. Ειδικά για τους φοιτητές που πραγματοποιούν πρακτική άσκηση σε Υπηρεσίες του Υπουργείου Οικονομίας και Οικονομικών, η μηνιαία αποζημίωση καθορίζεται σε 440,00 €. Με τον όρο δημόσιος τομέας, θεωρείται όλα τα Υπουργεία, ΝΠΔΔ και ΟΤΑ. Η αποζημίωση των ασκούμενων φοιτητών δεν υπόκειται σε κρατήσεις, τόσο στον ιδιωτικό τομέα όσο και στο δημόσιο τομέα. Επίσης οι φοιτητές των ΤΕΙ που πραγματοποιούν πρακτική άσκηση στο επάγγελμα δεν δικαιούνται επιδόματα εορτών και κανονικής αδείας. Οι ασκούμενοι φοιτητές απασχολούνται στο φορέα απασχόλησης με πλήρες ωράριο υποχρεωτικά και με 25 ημερομίσθια.

*Το ποσό της αμοιβής ΕΣΠΑ καταβάλλεται σε έως 2 δόσεις και αυτό θα αφορά εκτελεσθέν μέρος της σύμβασης.*

*Η πληρωμή του φοιτητή γίνεται τμηματικά και εφόσον προσκομίσει όλα απαραίτητα έντυπα που θα ζητηθούν.*

δ) θα αναφέρει αναλυτικά τα αντικείμενα στα οποία θα απασχολήσει την/τον φοιτήτρια/ή, που θα είναι σχετικά με τα γνωστικά αντικείμενα άσκησης.

5. Η πρακτική άσκηση είναι συνεχής και δικαιολογείται άδεια μιας εβδομάδας (5 εργάσιμων ημερών). Προκειμένου να δικαιολογηθεί η απουσία των έως 5 εργάσιμων ημερών, θα πρέπει να προσκομίσει ο φοιτητής στον εργοδότη το απαραίτητο δικαιολογητικό (π.χ. ασθένεια , βεβαίωση από το τμήμα για πιθανές εκκρεμότητες όπως εξεταστική κλπ.)

6. Η αμοιβή των φοιτητών είναι η προβλεπόμενη από την ισχύουσα νομοθεσία **συν ΙΚΑ** και επιβαρύνει το Φορέα (ιδιωτικό τομέα).

Οι φοιτητές κατά τη διάρκεια της πρακτικής τους άσκησης υπάγονται στην ασφάλιση του ΙΚΑ, έναντι επαγγελματικού κινδύνου ατυχήματος (όχι και για τον κλάδο παροχών ασθενείας και μητρότητας σε είδος και σε χρήμα). Οι ασφαλιστικές εισφορές υπολογίζονται σε ποσοστό 1% επί του τεκμαρτού ημερομισθίου της δωδέκατης (12ης) ασφαλιστικής κλάσης όπως ισχύει κάθε φορά και καταβάλλεται από τον εργοδότη σύμφωνα με τις διατάξεις της νομοθεσίας του ΙΚΑ για τον τρόπο είσπραξης των εισφορών. Η ασφάλιση πραγματοποιείται για 25 ημέρες το μήνα ανεξάρτητα από τη διάρκεια απασχόλησης.

7. Πρακτική άσκηση μπορούν να κάνουν οι φοιτητές Δασοπονίας σε ιδιώτες και μέσω προγραμμάτων ΟΑΕΔ.

8. **Με την ολοκλήρωση της πρακτικής άσκησης θα πρέπει οι φοιτητές που πραγματοποίησαν επιτυχώς την ΠΡΑΚΤΙΚΗ ΤΟΥΣ ΑΣΚΗΣΗ να έχουν προσκομίσει στη γραμματεία του Τμήματος, ΑΙΤΗΣΗ για ΕΓΚΡΙΣΗ Π.Α. (που βρίσκεται στη σελίδα του Τμήματος) συνοδευόμενη από:**

**Α) το Βιβλίο Πρακτικής Άσκησης συμπληρωμένο, υπογεγραμμένο και σφραγισμένο.**

**Β) τη σχετική Βεβαίωση επιτυχούς ολοκλήρωσης Π.Α. από το φορέα απασχόλησης.**

**Γ) Υπεύθυνη δήλωση του Εργοδότη ότι για όλο το διάστημα Π.Α. έχει ασφαλίσει τους απασχολούμενους φοιτητές ή φ/α των ενσήμων για το διάστημα της Π.Α.**

Από την Επιτροπή Πρακτικής Άσκησης